b'\n_START_ARTICLE_\nNeferkaure\n_START_SECTION_\nDokazi\n_START_PARAGRAPH_\nNeferkauhor je omenjen v 54. vnosu Abido\xc5\xa1kega seznama kraljev, ki je bil sestavljen med vladanjem Setija I. pribli\xc5\xbeno 900 let po prvem vmesnem obdobju Egipta. Na Torinskem seznamu kraljev je 11. vrstica 5 kolone, kje bi moralo biti njegovo ime, po\xc5\xa1kodovana, dol\xc5\xbeina njegove vladavine,  "4 leta, 2 meseca in 0 dni", pa se je ohranila. _NEWLINE_Neferkaure je znan tudi iz fragmentiranega napisa na apnen\xc4\x8dasti plo\xc5\xa1\xc4\x8di, znanega kot Koptski dekret. Napis omenja darovanja Minovemu templju v Koptosu. Eden od fragmentov je razstavljen v galeriji Metropolitan Museum of Art, New York. Dekret je datiran v \xc4\x8detrto leto Neferkaurejevega vladanja, ki je hkrati najvi\xc5\xa1je dokazano vladarsko leto od vseh  faraonov Osme dinastije. Prvi znak faraonovega Horovega imena je popolnoma jasen, drugi pa je sporen. Von Beckerath  bere samo prvi del imena kot Kha[...], medtem ko Baker in Hayes  bereta celega kot Khabau. Dekret je naslovljen na takratnega guvernerja Gornjega Egipta \xc5\xa0emaja in dolo\xc4\x8da, koliko daritev mora v pravilnih \xc4\x8dasovnih intervalih nameniti Minovemu templju v Koptosu.'